ອຸປະກອນໃໝ່ ຊ່ອຍຄົນ ເປັນ ອຳມະພຶກ ເຄື່ອນໄຫວ ໄດ້ອີກ
ທ່ານ Arnold ​ສວມໃສ່​ ອຸປະກອນ ​ແລ້​ວນຶກ​ຄິດ​ຢາກເຄື່ອນ​ຍ້າຍ ອຸປະ​ກອນ​ນັ້ນ ຈະ​ບອກ​ໃຫ້ “​ເຄື່ອງ​ຈັກມື​ຈຳລອງ” ທີ່​ຄວບ​ຄຸມ​ໂດຍ​ຄອມ​ພິວ​ເຕີ້​ ​ໃຫ້ກຳມື ​ແລະ ​ເຄື່ອນ​ຍ້າຍ​ມື​ຂອງລາວ.
ບັນດານາຍແພດ ກ່າວວ່າ ພວກຄົນເຈັບ ທີ່ເປັນລົມສາລະບາດ ໂດຍສ່ວນໃຫຍ່ແລ້ວ ໄລຍະເວລາສຳຫລັບການຟື້ນໂຕຄືນໄດ້ນັ້ນ ຈະໝົດລົງ ຫຼັງຈາກ 6 ເດືອນ ໃນເວລານີ້ ມີອຸປະກອນອັນໜຶ່ງ ທີ່ ເຊື່ອມຕໍ່ ສັນຍານຕ່າງໆ ຈາກສະໝອງໄປຍັງຮ່າງກາຍ ທີ່ສະແດງ ໃຫ້ເຫັນວ່າ ຍັງມີຄວາມຫວັງຢູ່ ທີ່ຈະປັບປຸງການເຄື່ອນໄຫວ ຫຼັງ ຈາກທີ່ໄດ້ເປັນລົມສາລະບາດ ມາໄດ້ດົນນານແລ້ວ ຜູ້ສື່ຂ່າວ ວີໂອເອ Maia Pujara ມີລາຍງານເລື້ອງນີ້ ຊຶ່ງໄຊຈະເລີນສຸກ ຈະນຳມາສະເໜີທ່ານ ໃນອັນ ດັບຕໍ່ໄປ ໃນເມື່ອ ການເປັນລົມສາລະບາດ ບໍ່ແມ່ນແຕ່ພຽງຄັ້ງດຽວ ຫຼື ສອງຄັ້ງ ແຕ່ວ່າສາມຄັ້ງ ຊຶ່ງໄດ້ ເຮັດໃຫ້ ທ່ານ Rick Arnold ເປັນອຳມະພຶກ ຢູ່ເບື້ອງຂວາຂອງຮ່າງກາຍລາວ ແລະ ໂອກາດທີ່ຈະຟື້ນໂຕຄືນໄດ້ນັ້ນ ແມ່ນມີພຽງໜ້ອຍດຽວ ທ່ານArnold ອະດີດນາຍແພດ ປະຈຳໜ່ວຍ ດັບເພີງ ທີ່ກະສຽນແລ້ວ ບອກກັບພັນລະຍາ ທ່ານນາງ Kim ວ່າ ລາວຕ້ອງ ການພຽງຢ່າງດຽວ ໃນລະຫວ່າງເວລາ ທີ່ຕົກຍາກລຳບາກນີ້ ດັ່ງນັ້ນ ທ່ານ Arnold ເລີຍໄປຂໍຄວາມຊ່ອຍເຫຼືອ ຈາກ ດຣ Eric Leuthardt ຊຶ່ງເປັນໝໍຜ່າຕັດທາງເສັ້ນປະສາດ ຢູ່ທີ່ ມະຫາວິທະຍາໄລ Washington ໃນນະຄອນ St Louis ລັດ Missouri ຜູ້ທີ່ກຳລັງເຮັດວຽກ ກ່ຽວກັບອຸປະກອນອັນໜຶ່ງ ທີ່ອາດປ່ຽນ ຊີວິດການເປັນຢູ່ ຂອງພວກຄົນເຈັບ ຄືກັບທ່ານ Arnold ນັ້ນ ດຣ Leuthardt ກ່າວວ່າ ເຖິງແມ່ນວ່າ ເບື້ອງໜຶ່ງຂອງສະໝອງ ຄວບຄຸມ ຮ່າງກາຍ ຟາກກົງກັນຂ້າມ ແລະ ອີກສ່ວນໜຶ່ງຂອງສະໝອງ ສາມາດ  ພວກສັນ ຍານ ເພື່ອທີ່ຈະເຊື່ອມຕໍ່ຄືນການສື່ສານ ລະຫວ່າງ ສະໝອງ ແລະ ຮ່າງກາຍ ດຣ Leuthardt ເວົ້າວ່າ ໃນເວລາ ທ່ານ Arnold ສວມໃສ່ອຸປະກອນດັ່ງກ່າວແລ້ວ ແລະ ນຶກຄິດຢາກເຄື່ອນຍ້າຍ ອຸປະກອນນັ້ນຈະບອກໃຫ້  ທີ່ຄວບຄຸມໂດຍຄອມພິວເຕີ້ ໃຫ້ກຳມື ແລະ ເຄື່ອນຍ້າຍມືຂອງລາວ ອຸປະກອນດັ່ງກ່າວ ທຳງານຄືກັນກັບ ຜູ້ຄວບຄຸມການສັນຈອນ ເພື່ອປ່ຽນເສັ້ນທາງການ ເລື່ອນໄຫລຂອງຂໍ້ມູນ ຈາກສະໝອງ ໄປຫາມື ແລະ ກັບຄືນມາອີກ ມັນຈະເສີມຂະຫຍາຍ ຄວາມອາດສາມາດ ທີ່ເປັນທຳມະຊາດຂອງສະໝອງ ເພື່ອຈະເຊື່ອມຕໍ່ກັນຄືນອີກ ດ້ວຍ ຕົວມັນເອງ ຫຼັງຈາກເປັນອຳມະພຶກແລ້ວນັ້ນ ດຣ Leuthardt ເວົ້າວ່າ ທ່ານ Arnold ເວົ້າວ່າ ເຖິງແມ່ນວ່າ ພວກຄົນເຈັບ ຈາກການເປັນລົມສະລາບາດ ຄືກັນກັບ ທ່ານ Arnold ປະເຊີນໜ້າກັບ ອຸປະສັກຫຼາຍຢ່າງ ໃນເສັ້ນທາງຂອງການຟື້ນຟູສຸຂະພາບນັ້ນ ດ້ວຍ ເທັກໂນໂລຈີ້ໃໝ່ ຄືກັບອຸບປະກອນທີ່ມີຄຸນຄ່າດັ່ງກ່າວນີ້ ສາມາດຊ່ອຍເຫຼືອພວກເຂົາ ໄດ້ ໃນການຈັບມືກັບຄົນຮັກຂອງພວກເຂົາເຈົ້າ ໄດ້ອີກຄັ້ງໜຶ່ງ (RICK ARNOLD, PATIENT) (DR ERIC LEUTHARDT, WASHINGTON UNIVERSITY) (DR ERIC LEUTHARDT, WASHINGTON UNIVERSITY) (RICK ARNOLD, PATIENT)